बढ़ते तनाव के लिए अमेरिका और साउथ कोरिया जिम्मेदार
North Korea Warns Of Nuclear War, Missile Testings Amid US South Korea Military Drills - नॉर्थ कोरिया ने गुरुवार को अमेरिका और साउथ कोरिया को बढ़ते तनाव के लिए जिम्मेदार ठहराया है। उन्होंने कहा कि दोनों देशों ने लगातार जॉइंट मिलिट्री ड्रिल्स करके स्थिति को परमाणु युद्ध की कगार पर ला दिया है
नॉर्थ कोरिया ने गुरुवार को अमेरिका और साउथ कोरिया को बढ़ते तनाव के लिए जिम्मेदार ठहराया है। उन्होंने कहा कि दोनों देशों ने लगातार जॉइंट मिलिट्री ड्रिल्स करके स्थिति को परमाणु युद्ध की कगार पर ला दिया है। तानाशाह किम जोंग ने ड्रिल्स के बदले आक्रामक कार्रवाई करने की भी चेतावनी दी है।
नॉर्थ कोरिया की न्यूज एजेंसी KCNA को दिए एक स्टेटमेंट में वहां के इंटरनेशनल सिक्योरिटी एनालिस्ट ने US और साउथ कोरिया के बीच सैन्य अभ्यास की निंदा की। उन्होंने कहा- दोनों देशों ने मिलकर कोरियाई पेनेंसुला (नॉर्थ कोरिया और साउथ कोरिया) में युद्ध की स्थिति को बढ़ावा दिया है। इससे पेनेन्सुला एक बड़े बम में बदल गया है जो कभी भी फट सकता है।
नॉर्थ कोरिया बोला- हमले का अभ्यास कर रहे US- साउथ कोरिया
नॉर्थ कोरिया ने सैन्य अभ्यास पर तीखी प्रतिक्रिया देते हुए इसे हमले की प्रैक्टिस बताया है। दरअसल, अमेरिका और साउथ कोरिया की सेना मार्च की शुरुआत से ही मिलिट्री ड्रिल्स कर रही हैं। इनमें एयरफोर्स और नेवी ड्रिल्स भी शामिल रही हैं। इन अभ्यासों में अमेरिका के F-35 फाइटर जेट्स ने भी हिस्सा लिया था।
इसके अलावा दोनों देशों के 12 हजार सेलर सहित 30 वॉरशिप, 70 एयरक्राफ्ट और 50 एम्फीबियस लड़ाकू वाहन (जो जमीन और पानी दोनों में इस्तेमाल किए जा सकते हैं) शामिल हुए। पिछले एक महीने से जारी मिलिट्री ड्रिल पिछले 5 साल की सबसे बड़ी ड्रिल बताई गई है। इस ड्रिल को 'फ्रीडम शील्ड' नाम दिया गया है। दोनों देशों ने साल 2018 में नॉर्थ कोरिया से शांति वार्ता शुरू करने के दौरान इस तरह की ड्रिल्स को बंद कर दिया था।
नॉर्थ कोरिया ने दिखाए थे परमाणु हथियार
अमेरिका और साउथ कोरिया की ड्रिल्स के दौरान नॉर्थ कोरिया ने भी लगातार इंटरकॉन्टिनेंटल बैलिस्टिक मिसाइल (ICBM) सहित दूसरी मिसाइलों की टेस्टिंग की है। साथ ही कुछ दिन पहले ही देश ने पहली बार अपने परमाणु हथियार दुनिया के सामने पेश किए थे। इस दौरान नॉर्थ कोरिया ने और भी खतरनाक परमाणु हथियार बनाने की बात कही थी।
परमाणु हथियार छोटे फिर भी अमेरिका तक पहुंचने में सक्षम
नॉर्थ कोरिया ने अपने परमाणु हथियारों को हवासैन-31 नाम दिया है। न्यूक्लियर एक्सपर्ट्स का मानना है कि नॉर्थ कोरिया के हथियार बेशक छोटे हैं फिर भी इन्हें इंटर कॉन्टिनेंटल बैलिस्टिक मिसाइलों पर लगाकर अमेरिका और साउथ कोरिया में तबाही मचाई जा सकती है।
सिओल नेशनल यूनिवर्सिटी के प्रोफेसर क्यून सू के मुताबिक मंगलवार को पहली बार ऑफिशियली दिखाए गए नॉर्थ कोरिया के परमाणु हथियार 2016 के मुकाबले बड़े हैं। इससे परमाणू हथियार बनाने में उनकी तरक्की साफ दिख रही है।
प्रतिबंध के बावजूद मिसाइल टेस्टिंग कर रहा नॉर्थ कोरिया
संयुक्त राष्ट्र यानी UN ने नॉर्थ कोरिया पर परमाणु और बैलिस्टिक हत्यारों की टेस्टिंग को लेकर प्रतिबंध लगाए हैं। आसान शब्दों में कहें तो नॉर्थ कोरिया परमाणु और बैलिस्टिक मिसाइलों का परीक्षण नहीं कर सकता है। इसके बावजूद लगातार मिसाइल टेस्ट किए जा रहे हैं।
ये खबर भी पढ़ें... 
नॉर्थ कोरिया ने सबमरीन से दागीं दो क्रूज मिसाइलें:US-साउथ कोरिया की जॉइंट मिलिट्री ड्रिल को जवाब
नॉर्थ कोरिया ने रविवार को एक सबमरीन से दो स्ट्रैटेजिक क्रूज मिसाइलें दागीं। इसकी जानकारी सोमवार को खुद नॉर्थ कोरिया की स्टेट न्यूज एजेंसी KCNA ने दी है। स्ट्रैटेजिक का इस्तेमाल उन हथियारों के लिए किया जाता है जिनमें न्यूक्लियर कैपिबिलिटी होती है।मिसाइलें साउथ कोरिया-अमेरिका के जॉइंट मिलिट्री ड्रिल से एक दिन पहले फायर की गई हैं। पूरी खबर पढ़ें...
नार्थ कोरिया ने 48 घंटे में दागी दूसरी बैलिस्टिक मिसाइल: US-साउथ कोरिया मिलिट्री ड्रिल के बाद टेस्ट किया
नॉर्थ कोरिया ने फिर पूर्वी सागर में दो बैलिस्टिक मिसाइल दागी हैं। साउथ कोरिया के डिफेंस मिनिस्टर ली-जोंग-सुप ने सी ऑफ जापान की तरफ मिसाइल फायर होने का दावा किया है। जापान ने भी इसकी पुष्टि की है। हालांकि, ये मिसाइल कौन सी थी और ये कितनी दूर तक गई इसकी अभी कोई जानकारी नहीं मिली है। पूरी खबर पढ़ें...